title: Komisjoni direktiiv 2008/4/EÜ, 9. jaanuar 2008 , millega muudetakse direktiivi 94/39/EÜ loomasöötade osas, mis on ette nähtud vasikate tetaania ohu vähendamiseks (EMPs kohaldatav tekst)

text:
               10.1.2008

               ET

               Euroopa Liidu Teataja

               L 6/4

      KOMISJONI DIREKTIIV 2008/4/EÜ,
   9. jaanuar 2008,
   millega muudetakse direktiivi 94/39/EÜ loomasöötade osas, mis on ette nähtud vasikate tetaania ohu vähendamiseks
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 13. septembri 1993. aasta direktiivi 93/74/EMÜ (eritoitmiseks mõeldud söötade kohta), (1) eriti selle artikli 6 punkti c,
   ning arvestades järgmist:

               (1)

               Direktiiviga 94/39/EÜ (2) on komisjon kehtestanud eritoitmiseks mõeldud söötade sihtkasutuse nimekirja.

               (2)

               8. detsembri 2004. aasta arvamuses on Euroopa Toiduohutusamet teatanud, et tseoliit (sünteetiline naatriumalumiiniumsilikaat) võib vähendada lüpsilehmade haigestumist vasikate tetaaniasse. (3) Andmete puudulikkuse tõttu ei olnud võimalik anda lõplikku hinnangut ohu kohta loomade ja inimeste tervisele. Võttes arvesse laekunud täiendavat teavet, teatas toiduohutusamet oma 11. juuli 2007. aasta arvamuses, et tseoliidi lisamine lüpsilehmade söödale kahe nädala kestel enne poegimist ei kujuta endast ohtu ei inimeste ega loomade tervisele ega ka keskkonnale. (4) Seepärast tuleks tseoliit lisada direktiivi 94/39/EÜ lisa B osas esitatud kasutusotstarvete loetelu jaotisesse „vasikate tetaania ohu vähendamiseks”.

               (3)

               12. juuni 2007. aasta arvamuses on toiduohutusamet teatanud, et suure kaltsiumisisaldusega sööt, kui seda manustada lüpsilehmadele poegimise perioodil, võib olla väga tõhus vahend vasikate tetaania kergete juhtude ravis ja korduvate haigusjuhtude ärahoidmisel, mistõttu tuleks lisada uus kanne vasikate tetaania ohu vähendamise meetmete loetelusse. (5) Toiduohutusamet on teatanud, et ei saa täielikult välistada vähest ohtu loomade tervisele, mistõttu tuleb võrrelda ühekordse haigestumise ohtu ja aine manustamisest tulenevat üldist kasu. Et piimakarja pidaja saaks teha sellekohaseid hinnanguid, esitatakse etiketil andmed erinevate kaltsiumi allikate ja koguste kohta. Lisaks eelnevale esitatakse etiketil ka soovitus pöörduda nõu saamiseks söötade spetsialisti poole. Toiduohutusameti hinnangul ei ole ohtu tarbijatele ega ka täiendavat ohtu ümbritsevale keskkonnale. Seega tuleks suure kaltsiumisisaldusega sööt lisada direktiivi 94/39/EÜ lisa B osas esitatud kasutusotstarvete loetelu jaotisesse „vasikate tetaania ohu vähendamiseks”.

               (4)

               Seepärast tuleks direktiivi 94/39/EÜ vastavalt muuta.

               (5)

               Käesoleva direktiiviga ette nähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 94/39/EÜ lisa muudetakse kooskõlas käesoleva direktiivi lisaga.
   Artikkel 2
   Liikmesriigid jõustavad käesoleva direktiivi järgimiseks vajalikud õigusnormid hiljemalt 24. juunil 2008. Liikmesriigid teatavad sellest viivitamata komisjonile.
   Kui liikmesriigid kõnealused meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 9. jaanuar 2008

            Komisjoni nimel

            komisjoni liige

         Markos KYPRIANOU

      (1)  EÜT L 237, 22.9.1993, lk 23. Direktiivi on viimati muudetud määrusega (EÜ) nr 806/2003 (ELT L 122, 16.5.2003, lk 1).

      (2)  EÜT L 207, 10.8.1994, lk 20. Direktiivi on viimati muudetud direktiiviga 2002/1/EÜ (EÜT L 5, 9.1.2002, lk 8).

      (3)  Loomasöödas kasutatavate lisaainete ja toodete või ainete teaduskomisjoni arvamus vastuseks komisjoni taotlusele hinnata sünteetilise naatriumalumiiniumsilikaadi (tseoliidi) kasutamist, et vähendada lüpsilehmade haigestumist vasikate tetaaniasse. Vastu võetud 8. detsembril 2004. The EFSA Journal (2004), 160, 1–11.

      (4)  Loomasöödas kasutatavate lisaainete ja toodete või ainete teaduskomisjoni arvamus tseoliidi (sünteetilise naatriumalumiiniumsilikaadi) kasutamise kohta, et vähendada lüpsilehmade haigestumist vasikate tetaaniasse. Vastu võetud 11. juulil 2007. The EFSA Journal (2007), 523, 1–11.

      (5)  Loomasöödas kasutatavate lisaainete ja toodete või ainete teaduskomisjoni arvamus suure kaltsiumisisaldusega sööda turvalise kasutamise kohta lüpsilehmadel, et vähendada haigestumist vasikate tetaaniasse. Vastu võetud 12. juunil 2007. The EFSA Journal (2007), 504, 1–10.

      LISA
      Direktiivi 94/39/EÜ lisa B osas jaotises „Eritoitmise eesmärgid” on „Vasikate tetaania ohu vähendamiseks” asendatud järgmisega:

                     Eritoitmise eesmärk

                     Põhilised toiteomadused

                     Loomaliik või -kategooria

                     Märgistamisel esitatavad andmed

                     Soovitatav kasutusaeg

                     Muud sätted

                     „Vasikate tetaania ohu vähendamiseks

                                 —

                                 Väike kaltsiumisisaldus

                     Lüpsilehmad

                                 —

                                 Kaltsium

                                 —

                                 Fosfor

                                 —

                                 Magneesium

                     1–4 nädalat enne poegimist

                     Kasutusjuhendisse märgitakse:
                     „Pärast poegimist manustamine lõpetada.”

                     ja/või

                                 —

                                 väike katioonide/anioonide suhe

                                 —

                                 Kaltsium

                                 —

                                 Fosfor

                                 —

                                 Naatrium

                                 —

                                 Kaalium

                                 —

                                 Kloriidid

                                 —

                                 Väävel

                     1–4 nädalat enne poegimist

                     Kasutusjuhendisse märgitakse:
                     „Pärast poegimist manustamine lõpetada.”

                     või

                                 —

                                 Kõrge tseoliidi (sünteetilise naatriumalumiiniumsilikaadi) tase

                     Sünteetilise naatriumalumiiniumsilikaadi sisaldus

                     2 nädalat enne poegimist

                     Kasutusjuhendisse märgitakse:

                                 —

                                 „Söödakoguseid tuleb piirata, et päevane naatriumalumiiniumsilikaadi kogus looma kohta ei ületaks 500 g.”

                                 —

                                 „Pärast poegimist manustamine lõpetada.”

                     või

                                 —

                                 Kõrge kaltsiumitase kergesti kättesaadavate kaltsiumisoolade kujul

                     Kogu kaltsiumisisaldus, kaltsiumi allikad ja vastav kaltsiumi kogus

                     Alustada esimeste poegimise nähtude ilmnemisel ja jätkata kuni kaks päeva pärast poegimist.

                     Märgitakse pakendile, mahutile või etiketile:

                                 —

                                 Kasutamisjuhis e manustamiskordade arv ja kestus enne ja pärast poegimist.

                                 —

                                 Tekst „Enne kasutamist soovitatakse küsida söötade spetsialisti arvamust”.”